

Република Србија
ГРАД ВРАЊЕ
СКУПШТИНА ГО
ВРАЊСКА БАЊА
Број: 06-213/2026-01
Дана: 18.09.2026. године
В р а њ с к а  Б а њ а 

З А П И С Н И K

Са седамнаесте  седнице Скупштине Градске општине Врањска Бања, одржане 18.09.2026. године, са почетком у 10.00 часова, у сали Скупштине Градске општине Врањска Бања.
Седницом председава Светлана Цветковић, председница Скупштине Градске општине Врањска Бања, која је константовала да седници присуствују следећи одборници: Гордана Стаменковић, Горица Стошић, Сара Трајковић, Драгана Илић, Снежана Ристић Станисављевић, Милена Мишић, Сузана Тасић, Александра Митровић, Милан Костић, Марко Стоилковић, Саша Станојковић,  Дејан Стаменковић, Драгана Стаменковић, Братислав Христић, Александар Митровић и  Саша Станковић. Седници не присуствују: Томислав Миловановић,  и  Марјан Тасић. Одборник Томислав Миловановић је оправдао одсуство, одборник Марјан Тасић није оправдао одсуство.
Поред одборника седници присуствују: Драган Сентић, председник Градске општине, Марко Николић, заменик председника Градске општине, Слађан Алексић, секретар Скупштине Градске општине, Ивана Недељковић, начелница Управе Градске општине, чланови Већа Градске општине и представници медија.
	
 На предлог председавајуће,  Скупштина је већином гласова присутних одборника (15), усвојила Извод из записника са шеснаесте седнице Скупштине.

На предлог председавајуће, Скупштина је већином гласова присутних одборника (15) усвојила 

ДНЕВНИ  РЕД

1. Претрес Предлога Одлуке о измени и допуни Одлуке о Буџету Градске општине Врањска Бања за 2026. годину;
2. Претрес Извештаја о извршењу Буџета Градске општине Врањска Бања за период 01.01.2026. године до 30. 06. 2026. године;
	3. Питања и предлози. 


Прешло се на рад према тачкама из усвојеног дневног реда.

I

Претрес Предлога Одлуке о измени и допуни Одлуке о Буџету Градске општине Врањска Бања за 2026. годину.

Уводне напомене  поднео је  Небојша Савић, самостални сарадник на финансијским пословима: Одлуком о изменама и допунама Одлуке о буџету Градске општине Врањска Бања за 2026. годину вршимо незнатну прерасподелу средстава са позиције на позицију. Међутим један од главних разлога је увећање буџета Градске општине за 5 милиона динара од 322 милиона на 327 милиона, јер је град Врање својим ребалансом увећао средства Градској општини за 5 милиона динара и апропро тоне и Градска општина ради ребаланс и увећава свој буџет за 5 милиона динара. Ових 5 милиона користи ћесе 3 милиона за саобраћајну инфраструктуру а 2 милиона за текућу буџетску резерву, уколико се до краја године јави потреба за њиховим коришћењем а део средстава тачније три милиона преусмеравамо на саобраћајну инфраструктуру.
	 
	Дискусије није било.


На предлог председавајуће, Скупштина је већином гласова од укупног броја одборника  донела   

З  А  К  Љ  У  Ч  А  К

 Доноси се Одлука о измени и допуни Одлуке о Буџету Градске општине Врањска Бања за 2026. годину.


II

Претрес Извештаја о извршењу Буџета Градске општине Врањска Бања за период 01.01.2026. године до 30. 06. 2026. године.

Уводне напомене поднео је  Небојша Савић, самостални сарадник на финансијским пословима: Закон о буџетском систему налаже да се извештавање врши после шест и после девет месеци и Завршни рачун после дванаест месеци.Током првих шест месеци пословања Градске општине Врањска Бања остварила је приход и примања у укупном износу од 50.529.000 динара.Највећи део прихода, 57% чине трансвери од осдталих нивоа власти (уступљени приходи града Врања). 35% прихода остварено је из пореза на доходак, добит и капиталне добитке. Остатак прикупљених прихода чине други приходи, првенствено приходи од имовине(камата).
Како текући расходи и издаци у периоду од 1. јануара до 30. јуна 2026. године износе 39.587.000, динара, остварени буџетски суфицит за први 6 месеци износи 10.942.000,00 динара. Сва средства се користе наменски у складу са програмом пословања за 2026. годину.
Дискусије није било.

На предлог председавајуће, Скупштина је  већином гласова од укупног броја одборника (15)  донела   

З  А  К  Љ  У  Ч  А  К

 Усваја  се Извештај о извршењу Буџета Градске општине Врањска Бања за период 01.01.2026. године до 30. 06. 2026. године.


III
Братислав Христић, одборник: Ја би ово што ћу сад да кажем била као нека врста констатације а би пре свега волео да ми после тога Градска општина да одговор у писаној форми. Наиме, ја сам на једној од седница тражио да наш рад буде стављен на располагању телевизије јер мислим да грађани наше општине имају право да буду информисани о раду Градске општине јер ипак они су ти који финансирају Градску општину и одатле ми примамо и дневнице где руковоство прима плате. Сматрам да друштвено политички живот не сме да буде борба на живот и смрт, већ да то буде у спорском духу да буде као спорско такмичење. Борба на живот и смрт лично по мени мислим да је то у духу улизица људи који немају уверење већ имају свој интерес. Држати грађане наше општине у беди и медиском мраку, ипак сматрам да је то вид насиља. Знам председник Градске општине је образложио да по закону Градска општина не може да једноставно финансира уживо пренос седница Скупштине градске општине али сам сигуран да може у неком временском термину кад се заврши седница Скупштине Градске општине пусти реприза рада седнице Градске општине. Нити ви можете нас из реда опозиције нити ми можемо вас да убедимо што се тиче политичких убеђења. Ипак сви се боримо за неке политичке ставове и политичке идеологије. Ја би молио Скупштину Градске општине Врањске Бање да ми у писаној форми одговори да ли може да се преносе репризе седнице Градске општине Врањска бања и ако не може да ми се да образложење.

							
Седница је завршена у 10,14 часова.


      СЕКРЕТАР СКУПШТИНЕ ГО                    ПРЕДСЕДНИЦА СКУПШТИНЕ ГО
[bookmark: _GoBack]	 Слађан Алексић, с.р.				Светлана Цветковић, с.р.

